Návrh ZMLUVY O DIELO č. DIE_

uzatvorenej v súlade s § 536 a nasl. zákona č. 513/1991 Zb. Obchodného zákonníka v platnom znení
(ďalej len Obchodný zákonník)

Objednávateľ:	            Mestská časť Košice – Západ
Sídlo:				Tr. SNP 39, 040 11 Košice
Štatutárny zástupca:		Mgr. Marcel Vrchota
IČO:				00690970
Bankové spojenie:		VÚB banka
IBAN:		               	SK6102000000000015429512
DIČ:				2020928294
IČ DPH:			nie je platcom
Telefón:                                  055/7883 200
Zodpovedná osoba:               Mgr. Oliver Kovács – vedúci odd. rozvoja
Stavebný dozor:		Ing. Rastislav Lakatoš
 (ďalej len objednávateľ)
a 
Zhotoviteľ:			 
Sídlo:				
Štatutárny orgán:		
Zastúpený:		
IČO:					
IČ  DPH:     			 
DIČ:               			                                    
Bankové spojenie:							
IBAN:                          		
Zástupca na rokovanie vo veciach:
a)	zmluvných a výrobných:	
b)	technických:		
Hlavný stavbyvedúci:	    
Telefón:              		 
e-mail:          			 
Zápis v registri:		
(ďalej len zhotoviteľ) 
uzatvorili túto zmluvu o dielo podľa § 536 a nasl. zákona č. 513/1991 Zb. Obchodného zákonníka:

1.	ÚČEL ZMLUVY

1.1	Objednávateľ vyhlásil v súlade so zákonom č. 343/2015 Z. z. o verejnom obstarávaní  a o zmene  a doplnení niektorých zákonov zákazku s nízkou hodnotou na uskutočnenie stavebných prác, predmetom ktorej je zhotovenie diela pozostávajúceho zo stavby „Chodník GROT IV. Žarnovická ulica“ (ďalej len DIELO)

2.	PREDMET ZMLUVY

2.1.	Na základe vyhodnotenia súťažných ponúk sa Zhotoviteľ zaväzuje, že na základe vypracovanej ponuky, ktorá bola v rámci procesu verejného obstarávania vyhodnotená ako najvýhodnejšia a za podmienok dohodnutých v tejto zmluve zrealizuje pre objednávateľa DIELO za podmienok stanovených v tejto zmluve, v rozsahu podľa projektovej dokumentácie a v súlade s podmienkami určenými v stavebnom povolení pre predmetné DIELO. Objednávateľ sa zaväzuje, že riadne dokončené DIELO bez chýb a nedorobkov prevezme a zaplatí za jeho zhotovenie dohodnutú cenu.
2.2.	Prílohu č. 1 k zmluve tvorí: Krycí list rozpočtu, Rozpočet s oceneným výkazom výmer stavebných prác a dodávok pre  DIELO.
2.3.	Objednávateľ sa v zmysle § 537 Obchodného zákonníka zaväzuje prevziať ukončené DIELO v dohodnutom termíne a rozsahu plnenia a zaplatiť zaň cenu dohodnutú podľa článku 4 tejto zmluvy, ak DIELO zodpovedá zmluvne dohodnutým podmienkam.

3.	MIESTO, TERMÍN/LEHOTA PLNENIA REALIZÁCIE STAVEBNÝCH PRÁC

3.1.	DIELO bude realizované na nasledovnom území:   lokalita Žarnovická ulica na  parcele „C“KN č. 4718/22, kat. územie Terasa.
3.2.	Objednávateľ sa zaväzuje po  podpise tejto zmluvy oboma zmluvnými stranami protokolárne odovzdať zhotoviteľovi:
3.2.1.	Projektovú dokumentáciu pre realizáciu diela/kópia/
3.2.2.	  Miesto staveniska
3.3.	Zhotoviteľ sa zaväzuje ukončiť DIELO do 60 tich pracovných dní odo dňa prevzatia miesta realizácie stavby.
3.4.	Zmena termínu a rozsahu zhotovenia diela môže byť upravená vzájomnou dohodou zmluvných strán a to písomne formou dodatku ku zmluve o dielo.
3.5.	Ak zhotoviteľ počas vykonávania diela zistí prekážku, ktorá mu bude brániť v riadnom a včasnom vykonaní diela v dohodnutom termíne, je povinný objednávateľa o tom bezodkladne písomne informovať.

4.	CENA DIELA A PLATOBNÉ PODMIENKY

4.1.	DIELO bude realizované v súlade s rozpočtom predloženým v rámci verejného obstarávania. Objednávateľ neposkytne pre realizáciu diela preddavok ani zálohu.
4.2.	Cena za DIELO bola spracovaná v zmysle zákona č. 18/1996 Z. z. o cenách a vyhlášky MF SR č. 87/1996 Z. z. ktorou sa vykonáva zákon  č. 18/1996 Z. z. o cenách.

4.2.1.	Cena za DIELO bez DPH     ............... €       
4.2.2.	         DPH			    ............... €       
4.2.3.	         Celková cena s DPH	    ............... €       (slovom:.....................................euro),
                      
                    Cena na dohodnutý rozsah stavebných prác a dodávok je stanovená ako pevná a konečná.
      
      Dohodnutá cena diela zahŕňa náklady Zhotoviteľa súvisiace s realizáciou DIELA, najmä náklady na nákup stavebných hmôt, materiálov, ceny všetkých prác, dielcov, dopravu, vybudovanie, prevádzkovanie a demontáž zariadení staveniska, likvidácia odpadov v zmysle platnej legislatívy a inžiniersku činnosť  Zhotoviteľa, ktoré v priebehu realizácie diela bude povinný pre jeho úspešné dokončenie vynaložiť. V cene DIELA sú zahrnuté všetky nevyhnutné výdavky súvisiace zo stavebnými prácami.      
4.3.	Na základe dohody zmluvných strán je objednávateľ oprávnený zmeniť rozsah vykonávaného DIELA a to v prípade, ak sa jedná o doplňujúce stavebné práce, ktoré sú nevyhnutné pre plnenie predmetu zákazky, a teda riadne ukončenie realizovaného diela, ktoré vzhľadom na jeho charakter nebolo možné vopred predpokladať. V prípade potreby spracovania dodatku k zmluve sa použijú ustanovenia zákona o verejnom obstarávaní v platnom znení.
4.3.1.	Po prijatí písomného oznámenia o potrebe zmeny rozsahu vykonávaného DIELA je Zhotoviteľ povinný v lehote do piatich kalendárnych dní predložiť objednávateľovi:
-	položkový rozpočet požadovanej zmeny DIELA,
-    zhodnotenie vplyvu požadovanej zmeny diela na harmonogram vykonávania diela,    
     prípadne návrh úpravy tohto harmonogramu.   
     Ak bude zmena Objednávateľom odsúhlasená, bude táto zapísaná do stavebného
     denníka.
4.3.2.	Ak sa položky uvedené v návrhu rozpočtu pre požadovanú zmenu nachádzajú v rozpočte, predloženom v rámci verejného obstarávania, budú tieto ocenené v sume, v akej boli v tomto dokumente ocenené.
4.3.3.	Ak sa položky uvedené v návrhu rozpočtu pre požadovanú zmenu nebudú vyskytovať v rozpočte predloženom v rámci verejného obstarávania, budú tieto ocenené v súlade s platnými cenníkmi stavebných prác a dodávok, pričom ceny uvedené v cenníkoch sú považované za maximálne.
4.3.4.	Zhotoviteľ nemá nárok na úhradu nákladov za prípadné prestoje v súvislosti so schvaľovaním zmien rozsahu vykonávaného DIELA.
4.4.	Zmluvné strany sa dohodli, že nezrealizované práce a dodávky, odsúhlasené stavebným dozorom a zodpovedným zástupcom Objednávateľa, budú z ceny diela odpočítané a to v cene v akej boli zahrnuté do rozpočtu predloženého v rámci verejného obstarávania.
4.5.	Zhotoviteľovi vzniká právo fakturácie najskôr jeden deň po kompletnom zrealizovaní diela, ktoré bude protokolárne zo strany Zhotoviteľa odovzdané a zo strany Objednávateľa prevzaté     prostredníctvom  zodpovednej osoby Objednávateľa.
            Protokolárnemu odovzdaniu a prevzatiu predchádza kontrola súpisov prác obidvoma zmluvnými stranami. Zhotoviteľ predloží Objednávateľovi pred vystavením faktúry na vecnú kontrolu súpis skutočne vykonaných množstiev prác a dodávok. Objednávateľ overí jeho správnosť v lehote do troch pracovných dní od jeho doručenia, alebo v tej istej lehote predloží písomné stanovisko, že s ním nesúhlasí. Ak objednávateľ nesplní túto povinnosť v uvedenom termíne, má sa za to, že so súpisom súhlasí v celom rozsahu. Zhotoviteľ vystaví faktúru a Objednávateľ sa zaväzuje ju uhradiť.
4.6.	Faktúra za DIELO bude spracovaná podľa zákona č. 431/2002 Z. z. o účtovníctve a bude  
            obsahovať:
-	Názov, adresa, sídlo, IČO, DIČ objednávateľa a zhotoviteľa
-	Číslo tejto zmluvy o dielo
-	Číslo faktúry za vykonané práce
-	Deň poskytnutia služby, deň splatnosti, deň vystavenia faktúry
-	Označenie peňažného ústavu a IBAN na ktoré objednávateľ uhradí fakturovanú sumu
-	Fakturovanú sumu bez DPH, DPH, s DPH s rozpisom predmetu faktúry
-	Súpis vykonaných prác, číslovanie položiek v súpise vykonaných prác bude totožné s číslovaním položiek v predloženom ponukovom rozpočte, ktorý je súčasťou tejto zmluvy
-	Protokol o odovzdaní a prevzatí diela
-	Pečiatka a podpis oprávnenej osoby
4.7.	V prípade, že faktúra nebude obsahovať povinné náležitosti uvedené v tomto článku, Objednávateľ je oprávnený vrátiť ju Zhotoviteľovi na doplnenie do piatich dní od jej obdŕžania. Lehota splatnosti predloženej, oprávnenej a správne vystavenej faktúry začína plynúť odo dňa jej opätovného predloženia Zhotoviteľom Objednávateľovi.
4.8.	Splatnosť faktúry je do 30 dní odo dňa doručenia faktúry na adresu Objednávateľa.

5.	SPLNENIE PREDMETU ZMLUVY

5.1.	Zhotoviteľ je povinný odovzdať DIELO v termíne dohodnutom v zmluve.
5.2.	Povinnosť vykonať DIELO bude splnená riadnym ukončením, odovzdaním a prevzatím predmetu diela objednávateľom.
5.3.	Zhotoviteľ oznámi objednávateľovi pripravenosť ku odovzdaniu a prevzatiu riadne vykonaného diela dva dni vopred.
5.4.	O odovzdaní a prevzatí diela bude spísaný protokol. Spôsob prevzatia diela je upravený v čl. 8 tejto zmluvy.

6.	REALIZÁCIA DIELA A POVINNOSTI ZHOTOVITEĽA

6.1.	Zhotoviteľ bude vykonávať DIELO vo vlastnom mene a na vlastnú zodpovednosť v súlade s projektovou dokumentáciou pre zhotovenie diela a príslušnými právnymi predpismi.
6.2.	Zhotoviteľ je povinný na prevzatom stavenisku udržiavať poriadok a čistotu. 
6.3.	Zhotoviteľ zodpovedá za bezpečnosť a ochranu zdravia pri práci a požiarnu ochranu svojich zamestnancov prípadne iných osôb, ktoré sa zdržujú oprávnene na stavenisku za účelom realizácie diela. Pre zamedzenie neoprávnenému vstupu iných osôb zhotoviteľ označí signálnou páskou hranice staveniska a zodpovedá za škody, ktoré počas zhotovenia diela môžu byť spôsobené na stavenisku aj týmto osobám zavineným konaním zhotoviteľa.
6.4.	Zhotoviteľ je povinný v súlade s  § 6 nariadenia vlády Slovenskej republiky č. 396/2006 Z.z. o minimálnych bezpečnostných a zdravotných požiadavkách na stavenisko určiť osobu zodpovednú za koordinovanie bezpečnosti.
6.5.	Zhotoviteľ je povinný viesť stavebný denník a zodpovedná osoba určená Objednávateľom ako jej oprávnený zástupca môže vykonávať záznamy do stavebného denníka. Všetky zmeny stavby počas jej realizácie, ktoré nebudú v súlade so zadaním Objednávateľa pre realizáciu diela a s cenovou ponukou v rozsahu dodávok prác a materiálov v nej obsiahnutých, musia byť vopred odsúhlasené Objednávateľom a následne zaznamenané v stavebnom denníku s podpisom oprávnených zástupcov oboch zmluvných strán ešte pred zahájením zmeny stavby. Do stavebného denníka je nevyhnutné zaznamenávať aktuálny stav počasia tj. teplotu a vlhkosť. 
6.6.	Zmluvné strany sa dohodli na pravidelných kontrolných dňoch a to 1 x týždenne vždy v ......................... o ................... /operatívne/ na stavbe diela.
6.7.	Zhotoviteľ zodpovedá za prípadné vzniknuté škody, ktoré v prípade ich vzniku je povinný odstrániť na vlastné náklady.
6.1.	Zhotoviteľ po vykonaní diela zabezpečí odstránenie zariadení, ktoré sa nachádzajú na stavenisku, zabezpečí jeho vypratanie do 3 dní po odovzdaní diela Objednávateľovi.
6.2.	Objednávateľ odovzdá zhotoviteľovi pri odovzdaní staveniska kópiu právoplatného stavebného povolenia, projektovej dokumentácie overenej stavebným úradom, všetky rozhodnutia orgánov štátnej správy, potrebné pre vykonanie diela, vrátane vyjadrenia správcov podzemných inžinierskych sietí s podmienkami, za ktorých je možné vykonávať stavebné práce. 
6.3.	Objednávateľ je povinný odovzdať stavenisko v stave, aby Zhotoviteľ mohol na ňom začať práce podľa projektu, v lehote a podľa podmienok dohodnutých v tejto zmluve a v prácach riadne pokračovať. 
6.4.	Objednávateľ pri odovzdaní staveniska písomne oznámi Zhotoviteľovi, ktoré podzemné a nadzemné vedenia a inžinierske siete, sa na stavenisku nachádzajú pred začatím stavebných prác. Zhotoviteľ nezodpovedá za porušenie podzemných vedení nezakreslených v projektovej dokumentácii a neoznámených mu písomne Objednávateľom pred začatím výstavby alebo nevytýčených k termínu prevzatia staveniska. 
6.5.	Objednávateľ aj Zhotoviteľ majú právo prerušiť plnenie dodávky na dobu nevyhnutne nutnú z dôvodu nevhodných poveternostných podmienok pre vykonanie stavebných prác. Táto doba sa nepočíta do lehoty výstavby a počas trvania týchto okolností zhotoviteľ nie je v omeškaní.

7.	SPOLUPRÁCA OBJEDNÁVATEĽA
7.1.	   Objednávateľ sa zaväzuje odovzdať Zhotoviteľovi potrebné informácie a podklady včas, v  rozsahu a v termínoch dohodnutých v tejto zmluve, prípadne na rokovaniach  so zhotoviteľom.

8.	PREBERACÍ PROTOKOL
8.1.	Záväzky zhotoviteľa podľa tejto zmluvy sa považujú za splnené okamihom, kedy zhotoviteľ splní riadne a včas podmienky určené v tejto zmluve a objednávateľ v súlade s touto zmluvou DIELO preberie.
8.2.	 Zmluvné strany sa dohodli na prevzatí diela formou preberacieho protokolu po zhotovení diela. Preberací protokol pripraví zhotoviteľ.
8.3.	Súčasťou preberacieho protokolu bude aj geodetické zameranie, vrátane výškopisného a polohopisného zamerania skutočného vyhotovenia stavby a geometrický plán overený katastrom nehnuteľností, ktoré Zhotoviteľ odovzdá Objednávateľovi v troch (3)  vyhotoveniach v listinnej forme a  1x v elektronickej forme[(*.doc, *.xls, *.pdf – textová časť), (*.dwg, *.dng, *.pdf – výkresová časť)] na CD, resp. DVD nosiči.
8.4.	Ak počas realizácie DIELA dôjde k zmenám oproti schválenej projektovej dokumentácii je zhotoviteľ povinný k odovzdávaciemu konaniu vypracovať dokumentáciu skutočnej realizácie stavby (DSRS) v súlade s príslušnými všeobecne záväznými právnymi predpismi. Zhotoviteľ je povinný predložiť DSRS na schválenie Objednávateľovi (technickému dozoru), v lehote siedmich (7) kalendárnych dní od ukončenia diela. Objednávateľ dokumentáciu schváli, v lehote siedmich (7) kalendárnych dní od jej predloženia, ak vyhovuje podmienkam určených touto zmluvou a stanovených všeobecne záväznými právnymi predpismi a technickými normami, inak v tejto lehote dokumentáciu odmietne. V prípade odmietnutia DSRS, je Zhotoviteľ povinný do siedmich (7) kalendárnych dní predložiť na schválenie prepracovanú dokumentáciu. Márnym uplynutím lehoty na schválenie, resp. odmietnutie sa má za to, že Objednávateľ predloženú dokumentáciu schválil, pokiaľ táto vyhovuje minimálnym podmienkam stanoveným všeobecne záväznými právnymi predpismi a technickými normami. Akékoľvek náklady spojené s predkladaním DSRS vrátane jej odmietnutia a opakovaného predkladania, vrátane posúvania termínov vykonávania diela, znáša Zhotoviteľ na vlastné náklady. Odsúhlasenie DSRS a jej odovzdanie Objednávateľovi je podmienkou začatia preberacieho konania jednotlivých častí diela. Dokumentáciu skutočnej realizácie stavby (DSRS), vrátane dokladovej časti, vyhotoví a odovzdá Objednávateľovi v troch (3)  vyhotoveniach v listinnej forme a  1x v elektronickej forme, GP po overení KN [(*.doc, *.xls, *.pdf – textová časť), (*.dwg, *.dng, *.pdf – výkresová časť)] na CD, resp. DVD nosiči. 
8.5.	Prevzatie diela oprávnení zástupcovia zmluvných strán potvrdia podpisom písomného preberacieho protokolu. V prípade, ak DIELO bude vykazovať chyby alebo nedorobky, Objednávateľ je oprávnený rozhodnúť sa, či DIELO prevezme a do preberacieho protokolu popíše tieto chyby alebo nedorobky spolu s lehotou, v rámci ktorej sa ich Zhotoviteľ zaväzuje odstrániť, alebo sa rozhodne nepodpísať preberací protokol, ak chyby a nedorobky bránia riadnemu a bezpečnému užívaniu a prevádzke diela. V tom prípade bude DIELO písomne prevzaté do 5 dní po odstránení týchto chýb a nedorobkov z preberacieho konania v dohodnutej lehote.
8.6.	Ak Objednávateľ do 30 dní od oznámenia o ukončení diela nezvolá na ukončené DIELO preberacie konanie, má sa za to, že DIELO bolo ku dňu vykonania písomného oznámenia Zhotoviteľa o ukončení diela v stavebnom denníku, riadne odovzdané bez chýb a nedorobkov a Zhotoviteľ má právo na úhradu ceny diela.  

9.	ZODPOVEDNOSŤ ZA VADY A SANKCIE

9.1.	Zhotoviteľ zodpovedá za to, že predmet tejto zmluvy je zhotovený v súlade s podmienkami tejto zmluvy, podľa technických noriem a všeobecne záväzných právnych predpisov a bude spôsobilý  k účelu  jeho využitia v zmysle a v rozsahu danom projektovou dokumentáciou. Za chyby diela, na ktoré sa vzťahuje záruka, zodpovedá zhotoviteľ objednávateľovi v rozsahu tejto záruky.
9.2.	Za všetky škody, ktoré zhotoviteľ priamo spôsobil objednávateľovi nedostatočným plnením svojich povinnosti, vyplývajúcich z tejto zmluvy, zodpovedá zhotoviteľ. Kto poruší svoju povinnosť zo záväzkového vzťahu, je povinný nahradiť škodu, spôsobenú druhej strane okrem prípadu, ak by sa preukázalo, že porušenie povinnosti bolo spôsobené okolnosťami, vylučujúcimi zodpovednosť.
9.3.	Zhotoviteľ poskytuje na vykonané práce záruku v trvaní 60 mesiacov odo dňa protokolárneho odovzdania a prevzatia stavebného diela.
9.4.	Zodpovednosť za chyby a z toho vyplývajúce sankcie:
9.4.1.	Za včasné neukončenie a neodovzdanie stavebného diela, alebo jeho funkčnej časti v zmysle zmluvných podmienok uhradí Zhotoviteľ Objednávateľovi sankciu 0,05 % z ceny diela uvedenej v článku 4 tejto zmluvy za každý deň omeškania splnenia povinnosti zhotoviť DIELO.
9.4.2.	Za včasné neodstránenie prípadných chýb a nedorobkov uhradí Zhotoviteľ Objednávateľovi sankciu vo výške 0,05 % z ceny diela uvedenej v článku 4 tejto zmluvy, za každý deň omeškania odstránenia chýb a nedorobkov.
9.4.3.	Za omeškanie Objednávateľa s úhradou platieb na základe platobných dokladov uvedených v článku 4 tejto zmluvy, uhradí Objednávateľ sankciu vo výške 0,03 % z neuhradenej ceny diela uvedenej v článku 4 tejto zmluvy, za každý deň omeškania platby.
9.4.4.	Ak Zhotoviteľ  neodstráni chyby diela  v dohodnutom termíne, má Objednávateľ právo    
zabezpečiť odstránenie chýb diela prostredníctvom tretej osoby na vlastné náklady, pričom  Zhotoviteľ je povinný takto vynaložené náklady Objednávateľovi uhradiť na základe faktúry.  Splatnosť faktúry je 10 dní od doručenia Zhotoviteľovi. Práva Objednávateľa vyplývajúce zo  záruky nie sú týmto ustanovením dotknuté.
9.5.	Ak Objednávateľ v záručnej dobe zistí chybu diela, je povinný túto uplatniť písomnou formou. Oznámenie chýb alebo nedorobkov (reklamácia) musí obsahovať označenie chyby, alebo nedorobku, miesto, kde sa chyba alebo nedorobok nachádza a popis, ako sa chyba alebo nedorobok prejavuje. Objednávateľ sa zaväzuje zjavné chyby a nedorobky reklamovať pri preberacom konaní.
9.6.	Zhotoviteľ na písomnú výzvu Objednávateľa najneskôr do 5. pracovných dní posúdi oprávnenosť reklamácie a odstráni oprávnene nárokované chyby, ktoré spadajú do predmetného plnenia tejto zmluvy v obojstranne dohodnutom termíne.
9.7.	 Plynutie záručnej doby na dotknutú časť diela sa preruší dňom uplatnenia práva Objednávateľa na odstránenie chýb alebo nedorobkov doručením písomnej reklamácie.
9.8.	Ak Zhotoviteľ nepristúpi k odstraňovaniu chýb diela, resp. neodstráni chyby v dohodnutom termíne, nároky Objednávateľa z riadne reklamovanej chyby alebo nedorobku sa riadia ustanovením § 564 Obchodného zákonníka.

10.	OKOLNOSTI VYLUČUJÚCE ZODPOVEDNOSŤ (VYŠŠIA MOC)

10.1.	Za vyššiu moc sa považujú prípady, ktoré nie sú závislé, ani ich nemôžu ovplyvniť zmluvné strany napr. živelné pohromy, vojny, prerušenie dodávok energie a pod. Za okolnosť vylučujúcu zodpovednosť sa nepovažuje núdzový stav a mimoriadna situácia v súvislosti s opatreniami voči ochoreniu COVID-19 spôsobeného korona vírusom. 
10.2.	V prípade prerušenia alebo zastavenia prác na diele z dôvodov uvedených v bode 10.1. tohto článku je zhotoviteľ povinný obratom vykonať také opatrenia a zabezpečenie diela, aby nedošlo k jeho zničeniu, poškodeniu alebo inej škode.
10.3.	Dotknutá zmluvná strana, ktorá má vedomosť o okolnostiach uvedených v bode 10.1. tohto článku, je povinná bezodkladne druhú stranu informovať o ich vzniku a o dôvodoch, pre ktoré nebude schopná plniť si svoje povinnosti podľa zmluvy. V prípade, ak tieto dôvody pominú, bude o tom opätovne druhú zmluvnú stranu informovať a zároveň pokračovať v plnení povinností podľa tejto zmluvy.

11.	ODSTÚPENIE OD ZMLUVY

11.1.	Zmluvné strany sa dohodli, že porušenie zmluvných povinností dohodnutých v tejto zmluve zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa  riadi ustanoveniami Obchodného zákonník a je možné ho vykonať do 14 dní od času, kedy sa strana, ktorá chce právo odstúpenia uplatniť, o podstatnom porušení tejto zmluvy dozvedela. Odstúpenie je možné aj od čiastočne splnenej zmluvy. 
11.2.	Zmluvné strany považujú za podstatné porušenie tejto zmluvy:
11.2.1.	Ak Zhotoviteľ vykonáva DIELO v rozpore so svojimi povinnosťami a ani v primeranej lehote neodstránil chyby a nedorobky diela zistené pri preberacom konaní na základe požiadavky Objednávateľa.
11.2.2.	Objednávateľ môže odstúpiť od zmluvy, ak Zhotoviteľ aj napriek upozorneniu Objednávateľa bude nečinný a opakovane bude v omeškaní, alebo z vlastnej viny nezhotoví DIELO v termíne podľa článku 3 tejto zmluvy.

12.	OSTATNÉ DOJEDNANIA
12.1.	Zhotoviteľ potvrdzuje, že sa v plnom rozsahu oboznámil s povahou diela, že sú mu známe všetky technické, kvalitatívne a iné podmienky nevyhnutné k realizácii diela a že disponuje takými kapacitami a odbornými znalosťami, ktoré sú k zhotoveniu diela nevyhnutné.
12.2.	Zhotoviteľ vyhlasuje, že má oprávnenie vykonávať činnosť v rozsahu predmetu diela a že bude všetky práce vykonávať s celkovou odbornou starostlivosťou a ich uskutočňovanie bude zabezpečovať pracovníkmi so zodpovedajúcou kvalifikáciou.
12.3.	Zhotoviteľ sa zaväzuje dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi uvedenými v stavebnom denníku.
               Zhotoviteľ, v záujme dosiahnutia zodpovedajúcej kvality stavebného diela použije v zmysle zákona SNR č. 50/1976 Zb. o územnom plánovaní a stavebnom poriadku v platnom znení na jeho realizáciu len stavebné výrobky spĺňajúce podmienky podľa zákona č 90/1998 Z. z. o stavebných výrobkoch v platnom znení, resp. zákona 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v platnom znení a príslušné doklady predloží Objednávateľovi ku kontrole pred zabudovaním stavebných výrobkov a všetky príslušné doklady súhrne pri preberacom konaní diela. Tieto výrobky musia mať minimálne predpísané vlastnosti uvedené v cenovej ponuke s výkazom výmer.
13.	ZÁVEREČNÉ USTANOVENIA
13.1.	Akékoľvek zmeny tejto zmluvy musia mať formu písomného dodatku podpísaného oboma zmluvnými stranami.
13.2.	Práva a povinnosti zmluvných strán touto zmluvou výslovne neupravené, sa riadia príslušnými ustanoveniami Obchodného zákonníka a ostatných právnych predpisov platných na území Slovenskej republiky.
13.3.	Ak by niektoré ustanovenie tejto zmluvy, bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej podpisu.
13.4.	Zmluva nadobúda platnosť dňom jej podpísania obomi zmluvnými stranami a účinnosť dňom nasledujúcim po dni jej zverejnenia v súlade s § 47 a Občianskeho zákonníka v platnom znení.
13.5.	Táto zmluva bude zverejnená v súlade s § 5 a ods. 9 Zákona č. 211/2000 Z. z.  o slobodnom prístupe k informáciám v platnom znení.
13.6.	Zhotoviteľ rešpektuje zákonnú povinnosť zverejnenia zmluvy v zmysle uvedených právnych predpisov. 
13.7.	Táto zmluva bola vyhotovená v 6 exemplároch s platnosťou originálu, pričom objednávateľ obdrží 4 vyhotovenia a zhotoviteľ obdrží 2 vyhotovenia.
13.8.	Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú svoje podpisy/ podpisy svojich štatutárnych orgánov.

V Košiciach dňa    			             		V Košiciach dňa  
Objednávateľ:					Zhotoviteľ:

................................................................	....................................................
	Mgr. Marcel Vrchota
starosta Mestskej časti Košice – Západ                      

Príloha č. 1: Rozpočet s oceneným výkazom výmer  stavebných prác a dodávok  pre DIELO      s názvom: „Chodník GROT IV. Žarnovická ulica“

Zmluva bola zverejnená dňa ..............................................